வலேரியன் கிராசியாஸ்
{{தகவற்சட்டம் கிறித்தவத் தலைவர்
 | type = Cardinal
 | honorific-prefix = &lt;small&gt;மேதகு&lt;/small&gt; &lt;br&gt;
 | name = [[கர்தினால் வலேரியன் கிராசியாஸ்]]
 | honorific-suffix = 
 | title = [[மும்பை]] உயர்மறைமாவட்டப் பேராயர்; லாத்தா வீதியில் அமைந்த புனித மரியா கோவிலின் கர்தினால்-குரு 
 | image = 
 | image_size = 
 | alt = 
 | caption = 
 | coat_of_arms = 
 | church = [[கத்தோலிக்க திருச்சபை]]
 | archdiocese = 
 | province = 
 | metropolis = 
 | diocese = 
 | see = 
 | term_start = 
 | term_end = 
 | predecessor = பேராயர் தாமஸ் ராபர்ட்ஸ், சே.ச.
 | opposed = 
 | successor = [[கர்தினால் சைமன் பிமேந்தா]]
 &lt;!---------- திருப்பட்டங்கள் ----------&gt;
 | ordination = அக்டோபர் 3, 1926 (கண்டி, இலங்கை)
 | ordinated_by = 
 | consecration = சூன் 29, 1946 (புனித பேதுரு கோவில், மும்பை)
 | consecrated_by = பேராயர் தாமஸ் ராபர்ட்ஸ், சே.ச.
 | cardinal = சனவரி 12, 1953
 | rank = குருக்கள் அணி
 | other_post = -
 &lt;!---------- பிற தகவல்கள் ----------&gt;
 | birth_name = 
 | birth_date = {{birthdate|1900|10|23}}
 | birth_place = கராச்சி (பிரித்தானிய இந்தியா)
 | death_date = {{death date and age|1978|09|11|1900|10|23}}
 | death_place = மும்பை, இந்தியா
 | buried = மும்பை உயர்மறைமாவட்ட முதன்மைக் கோவில் (&quot;திருப்பெயர் கோவில்&quot;)
 | nationality = [[இந்தியா]]
 | religion = [[கத்தோலிக்க திருச்சபை]]
 | residence = 
 | parents = ஹோசே கிராசியாஸ்,&lt;br&gt;கார்லோட்டா கிராசியாஸ்
 | spouse = 
 | children = 
 | occupation = 
 | profession = 
 | alma_mater = புனித யோசேப்பு குருத்துவக் கல்லூரி, மங்களூரு;&lt;br&gt;திருத்தந்தைக் குருத்துவக் கல்லூரி, கண்டி;&lt;br&gt;திருத்தந்தை கிரகோரி பல்கலைக்கழகம், உரோமை
 | motto = சகோதர அன்பு (இலத்தீன்: Fraternitatis amore)
 &lt;!---------- மற்றவை ----------&gt;
 | other = 
 }}
 கர்தினால் '''வலேரியன் கிராசியாஸ்''' (''Valerian Cardinal Gracias'') (1900-1978) [[கத்தோலிக்க திருச்சபை]]யின் முதல் இந்தியக் [[கர்தினால்]] ஆவார்&lt;ref&gt;[http://en.wikipedia.org/wiki/Valerian_Gracias கர்தினால் வலேரியன் கிராசியாஸ்]&lt;/ref&gt;. [[பன்னிரண்டாம் பயஸ் (திருத்தந்தை)|திருத்தந்தை பன்னிரண்டாம் பயஸ்]] இவரைக் கர்தினால் நிலைக்கு உயர்த்தியபோது (சனவரி 12, 1953) ஆசியாவிலிருந்து (சீனா) வேறு ஒரு கர்தினால் மட்டுமே இருந்தார்.
 
 ==பிறப்பும் கல்வியும்==
 
 வலேரியன் கிராசியாஸ் 1900ஆம் ஆண்டு, அக்டோபர் மாதம் 23ஆம் நாள் [[கராச்சி]] (முன்னாள் பிரித்தானிய இந்தியா, இன்றைய பாகிஸ்தான்) நகரில் ஹோஸே கிராசியாஸ் என்பவருக்கும் கார்லோட்டா கிராசியாஸ் என்பவருக்கும் மகனாகப் பிறந்தார். அவருக்கு பவுலீன் என்ற மூத்த சகோதரி ஒருவரும் இருந்தார். வலேரியன் கராச்சியில் உள்ள புனித பேட்ரிக் கோவிலில் [[திருமுழுக்கு]], உறுதிப்பூசுதல், [[நற்கருணை]] ஆகிய அருளடையாளங்களைப் பெற்றார்.
 
 வலேரியன் கராச்சியில் உள்ள புனித பேட்ரிக் மேநிலைப் பள்ளியில் கல்வி பயின்றபின், [[மங்களூர்|மங்களூரில்]] அமைந்துள்ள புனித யோசேப்பு குருத்துவக் கல்லூரியில் சேர்ந்து குருத்துவப் படிப்பைத் தொடங்கினார். அங்கு 1918-1921 ஆண்டுக் காலத்தில் [[மெய்யியல்]] கற்றார். பின்னர் [[இலங்கை|இலங்கையில்]] (முன்னாள் [[சிலோன்]]) உள்ள [[கண்டி]] நகரில் திருத்தந்தை குருத்துவக் கல்லூரியில் 1921-1926 ஆண்டுகளில் [[இறையியல்]] பயின்று முனைவர் பட்டம் பெற்றார். அதன் பின், [[உரோமை]] நகரில் திருத்தந்தை கிரகோரி பல்கலைக்கழகத்தில் 1927-1929இல் பயின்று முதுமுனைவர் பட்டம் பெற்றார்.
 
 ==குருத்துவப் பணி==
 
 வலேரியன் கிராசியாஸ் கண்டியில் படித்த காலத்தில் 1926ஆம் ஆண்டு அக்டோபர் 3ஆம் நாள் குருவாகத் திருநிலைப்படுத்தப்பட்டார். 1926-1927 ஆண்டுகளில் பந்த்ராவில் உள்ள புனித பேதுரு பங்கில் பணியாற்றிய பின் மேற்படிப்புக்காக [[உரோமை]] சென்றார். அங்கு 1927-1929இல் படிப்பை முடித்துவிட்டு நாடு திரும்பினார். அப்போது [[மும்பை]] (அன்றைய [[பம்பாய்]]) உயர்மறைமாவட்டப் பேராயராக இருந்த யொவாக்கிம் லீமா, சே.ச., என்பவருக்குச் செயலராகவும் மறைமாவட்டச் செயலராகவும் 1929இலிருந்து 1937 வரை பணிபுரிந்தார்.
 
 அக்காலத்தில் [[இந்தியா|இந்தியாவிலும்]] [[பர்மா|பர்மாவிலும்]] பல மறைமாவட்டங்களில் சமயக் கருத்துரைகள் வழங்கினார். &quot;திரு இருதயத் தூதன்&quot; பத்திரிகையின் ஆசிரியராகவும், &quot;குருக்கள் மாத இதழ்&quot; பத்திரிகையின் ஆசிரியர் குழு உறுப்பினராகவும், &quot;தி எக்சாமினர்&quot; (''The Examiner'') என்னும் வார இதழின் துணை ஆசிரியராகவும் பணியாற்றினார்.
 
 ==ஆயர் பணி==
 
 வலேரியன் கிராசியாஸ் [[மும்பை]] ([[பம்பாய்]]) உயர்மறைமாவட்டத்தின் துணை ஆயராக 1946, மே 16ஆம் நாள் நியமிக்கபபட்டார். அதே ஆண்டு சூன் 29ஆம் நாள் அன்றைய மும்பைப் பேராயர் தாமஸ் ராபர்ட்ஸ், சே.ச., என்பவரால் ஆயராகத் திருப்பொழிவு செய்யப்பட்டார். அச்சடங்கில் துணைத் திருப்பொழிவாளர்களாகச் செயல்பட்டோர் [[மங்களூர்|மங்களூரு]] ஆயர் விக்டர் பெர்னாண்டசு என்பவரும் [[பெங்களூரு]] ஆயர் தாமஸ் பொத்தகாமுரி என்பவரும் ஆவர். அவர் ஆயரான போது தேர்ந்துகொண்ட குறிக்கோளுரை &quot;சகோதர அன்பு&quot; (இலத்தீன்: Fraternitatis amore) என்பதாகும்.
 
 1950ஆம் ஆண்டு திசம்பர் 4ஆம் நாள் ஆயர் வலேரியன் கிராசியாஸ் மும்பைப் பேராயராக உயர்த்தப்பட்டார். [[பன்னிரண்டாம் பயஸ் (திருத்தந்தை)|திருத்தந்தை பன்னிரண்டாம் பயஸ்]] &quot;அன்னை மரியா தம் மறைவுக்குப் பின் உடலோடும் ஆன்மாவோடும் விண்ணகத்துக்கு எடுத்துக்கொள்ளப்பட்டார்&quot; என்பது கிறித்தவ நம்பிக்கைக் கோட்பாடு ஆகும் என்று 1950ஆம் ஆண்டு திசம்பர் 8ஆம் நாள் உரோமையில் அறிவித்தபோது பேராயர் வலேரியன் கிராசியாசும் உடனிருந்தார்.
 
 ==கர்தினால் பதவி==
 
 [[பன்னிரண்டாம் பயஸ் (திருத்தந்தை)|திருத்தந்தை பன்னிரண்டாம் பயஸ்]] பேராயர் வலேரியன் கிராசியாசை 1953ஆம் ஆண்டு சனவரி 12ஆம் நாள் கர்தினால் நிலைக்கு உயர்த்துவதாக அறிவித்தார். அதே ஆண்டு சனவரி 15ஆம் நாள் கர்தினாலாக உயர்த்தப்பட்டு, &quot;லாத்தா வீதியில் அமைந்த புனித மரியா கோவிலின் கர்தினால்-குரு&quot; என்னும் பட்டமும் அவருக்கு வழங்கப்பட்டது.
 
 கர்தினால் வலேரியன் கிராசியாஸ் இந்திய கத்தோலிக்க ஆயர் பேரவைத் தலைவராக 1954-1972 ஆண்டுக் காலத்தில் பதவி வகித்தார்.
 
 ==திருத்தந்தைத் தேர்தல் கூட்டங்களில் பங்கேற்பு==
 
 கர்தினால் கிராசியாசின் பணிக்காலத்தின்போது மூன்று முறை திருத்தந்தைத் தேர்தல் கூட்டங்கள் நடந்தன. அவற்றுள் இரண்டில் கலந்துகொண்டு அவர் வாக்களித்தார். நோய் காரணமாக மூன்றாம் தேர்தல் கூட்டத்தில் அவரால் கலந்த்கொள்ள இயலவில்லை.
 *[[பன்னிரண்டாம் பயஸ் (திருத்தந்தை)|திருத்தந்தை பன்னிரண்டாம் பயஸ்]] இறந்தபின் 1958இல் நடந்த திருத்தந்தைத் தேர்தல் கூட்டத்தில் [[இருபத்திமூன்றாம் யோவான் (திருத்தந்தை)|இருபத்திமூன்றாம் யோவான்]] திருத்தந்தையாகத் தேர்ந்தெடுக்கப்பட்டார். அக்கூட்டத்தில் கலந்து வாக்களித்த கர்தினால்களுள் கிராசியாசும் ஒருவர்.
 *[[இருபத்திமூன்றாம் யோவான் (திருத்தந்தை)|திருத்தந்தை இருபத்திமூன்றாம் யோவான்]] இறந்தபின் 1963இல் நடந்த திருத்தந்தைத் தேர்தல் கூட்டத்தில் [[ஆறாம் பவுல் (திருத்தந்தை)|ஆறாம் பவுல்]] திருத்தந்தையாகத் தேர்ந்தெடுக்கப்பட்டார். கிராசியாஸ் அக்கூட்டத்திலும் கலந்து வாக்களித்தார்.
 *[[ஆறாம் பவுல் (திருத்தந்தை)|திருத்தந்தை ஆறாம் பவுல்]] இறந்தபின் 1978 ஆகத்து மாதம் நடந்த திருத்தந்தைத் தேர்தல் கூட்டத்தில் [[முதலாம் யோவான் பவுல் (திருத்தந்தை)|முதலாம் யோவான் பவுல்]] திருத்தந்தையாகத் தேர்ந்தெடுக்கப்பட்டார். உடல் நலக் குறைவு காரணமாக கர்தினால் கிராசியாஸ் அக்கூட்டத்தில் கலந்து வாக்களிக்க இயலாமற் போனது.
 
 ==இரண்டாம் வத்திக்கான் பொதுச்சங்கத்தில் பங்கேற்பு==
 
 1962 அக்டோபர் 11ஆம் நாளிலிருந்து 1965 திசம்பர் 8ஆம் நாள்வரை [[உரோமை]] [[புனித பேதுரு பேராலயம்|புனித பேதுரு பேராலயத்தில்]] நடந்தேறிய வரலாற்றுச் சிறப்புமிக்க [[இரண்டாம் வத்திக்கான் பொதுச்சங்கம்|இரண்டாம் வத்திக்கான் பொதுச்சங்கத்தின்]] நான்கு அமர்வுகளிலும் கர்தினால் கிராசியாஸ் பங்கேற்றார்.
 
 ==இறப்பு==
 
 கர்தினால் வலேரியன் கிராசியாஸ் புற்றுநோய் காரணமாக 1978 செப்டம்பர் 11ஆம் நாள் காலமானார். 1978 ஆகத்து 26இல் திருத்தந்தையாகத் தேர்ந்தெடுக்கப்பட்டு, 33 நாள்கள் மட்டுமே ஆட்சிப் பொறுப்பில் இருந்து, செப்டம்பர் 28ஆம் நாள் இறந்துபோன [[முதலாம் யோவான் பவுல் (திருத்தந்தை)|முதலாம் யோவான் பவுல்]] &lt;ref&gt;[http://en.wikipedia.org/wiki/Pope_John_Paul_I முதலாம் யோவான் பவுல்]&lt;/ref&gt; என்னும் திருத்தந்தையின் ஆட்சிக் காலத்தில் இறந்த ஒரே கர்தினால் வலேரியன் கிராசியாஸ் என்பது குறிப்பிடத்தக்கது.
 
 கர்தினால் கிராசியாசின் உடல் மும்பை உயர்மறைமாவட்டத் தலைமைக் கோவிலான &quot;திருப்பெயர் பேராலயத்தில்&quot; அடக்கம் செய்யப்பட்டது.
 
 ==சிறப்பு விருது==
 
 கர்தினால் ஆற்றிய பணிகளைப் பாராட்டி அவருக்கு இந்திய அரசு &quot;[[பத்ம விபூசண்|பத்ம விபூஷண்]]&quot; விருதை 1966 சனவரி 26ஆம் நாள் வழங்கியது.
 
 ==ஆதாரங்கள்==
 {{reflist}}
 
 ==மேலும் அறிய==
 [http://www2.fiu.edu/~mirandas/bios-g.htm#Gracias கர்தினால் வலேரியன் கிராசியாஸ் - வாழ்க்கை வரலாறு]
 
 {{பத்ம விபூசண் விருதுகள்}}
 
 [[பகுப்பு:1900 பிறப்புகள்]]
 [[பகுப்பு:இந்தியக் கர்தினால்கள்]]